

2014 жылғы 23 желтоқсандағы                                                                Еуразиялық экономикалық одақ шеңберіндегі                                  Медициналық бұйымдар (медициналық мақсаттағы                      бұйымдар мен медициналық техниканың) айналысының                     бірыңғай қағидаттары мен қағидалары туралы                                        келісімге өзгерістер енгізу туралы                                                               Х А Т Т А М А

Бұдан әрі мүше мемлекеттер деп аталатын Еуразиялық экономикалық одаққа мүше мемлекеттер,
2014 жылғы 29 мамырдағы Еуразиялық экономикалық одақ туралы шартқа сүйене отырып,
төмендегілер туралы келісті:

1-бап

2014 жылғы 23 желтоқсандағы Еуразиялық экономикалық одақ шеңберінде Медициналық бұйымдар (медициналық мақсаттағы бұйымдар мен медициналық техниканың) айналысының бірыңғай қағидаттары мен қағидалары туралы келісімнің 11-бабына мынадай өзгерістер енгізілсін:
бірінші абзацтағы «2025 жылғы» деген сөздер «2027 жылғы» деген сөздермен ауыстырылсын;
үшінші абзацтағы «2026 жылғы» деген сөздер «2028 жылғы» деген сөздермен ауыстырылсын;
төртінші абзацтағы «2026 жылғы» деген сөздер «2028 жылғы» деген сөздермен ауыстырылсын.
2-бап
Осы Хаттама қол қойылған күнінен бастап күнтізбелік 10 күн өткен соң уақытша қолданылады. Заңнамасында халықаралық шарттарды уақытша қолдану мүмкіндігі көзделмеген мүше мемлекет үшін осы Хаттама осындай мүше мемлекет осы Хаттаманың күшіне енуіне қажетті мемлекетішілік рәсімдерді орындаған күннен бастап қолданылады.
Осы Хаттама депозитарий осы Хаттаманың күшіне енуіне қажетті мемлекетішілік рәсімдерді мүше мемлекеттердің орындағаны туралы соңғы жазбаша хабарламаны дипломатиялық арналар арқылы алған күннен бастап күшіне енеді.

Мәскеу қаласында 2025 жылғы 29 желтоқсанда орыс тілінде бір түпнұсқа данада жасалды. 
Осы Хаттаманың түпнұсқа данасы Еуразиялық экономикалық комиссияда сақталады, ол осы Хаттаманың депозитарийі бола отырып, әрбір мүше мемлекетке оның куәландырылған көшірмесін жібереді.

